ORBEGOZO URIBE (EAJ, 2016-02-04):
Eskerrik asko presidente andrea. Egun on guztioi.
Lehenengo eta behin, guk ere argi utzi nahi dugu gure taldeak ere erabat arbuiatzen duela954/2015 Errege Dekretua, Erizainen Preskripzioaren gaineko Errege Dekretua bezala ezagunago bilakatu dena. Eta berresten dugu, beraz, Osasun sailburuak behin eta berriro gaiarekiko plazaratutako jarrera.
Osasun sailburuak behin baino gehiagotan adierazi duen moduan, guk ere begi onez ikusten dugu erizainek preskribatzeko gaitasuna edukitzea, erizaintzako profesionalen autonomian sakontzea, eta horien gaitasunak edo funtzioak hobetzearen alde gaude. Beraz, gure babesa adierazi nahi diegu osasun sisteman diharduten erizain guztiei.
Ondorioz, ezin dugu onartu 954 Errege Dekretua, ez horren edukiagatik, ezta hori onartzeko izapidetutako prozeduragatik ere. Izan ere, salagarria da Alonso Osasun ministroak egindakoa, aurreko legealdian Osasun Ministerioaren beste torpedo bat.
Por lo tanto, nuestro grupo está a favor de que se deba profundizar en la autonomía de las y los profesionales de enfermería y también mejorar sus capacidades y funciones. Y al igual que el Gobierno Vasco, siempre nos hemos mostrado a favor de que se recogiera en un texto legal la prescripción de enfermería.
En consecuencia, estamos absolutamente en contra de este Real Decreto, porque no compartimos su contenido y mucho menos aún el procedimiento seguido por el ministro Alonso para su aprobación. De hecho, el ministro de Sanidad no cumplió el compromiso adquirido por su predecesora para regular la prescripción de la enfermería en esta legislatura.
Mejor dicho, lo ha regulado pero haciendo trampas y aprobando en el último momento un texto que no era lo acordado en el Consejo Interterritorial de Sanidad, con el visto bueno de todos los agentes implicados. Porque no puede ser que en el último paso de la tramitación del Decreto, se modifique unilateralmente el texto, introduciendo párrafos y contenidos que no contaban con el visto bueno ni de las comunidades autónomas, ni de las y los representantes de la enfermaría, provocando como es lógico su indignación al sentirse minusvalorados y traicionados respecto a la palabra dada.
Horregatik, hasiera-hasieratik Errege Dekretua onartu izanaren berri jakin zuenetik, Osasun Saila publikoki aurka agertu da, bai prozeduraren aurka, bai Errege Dekretuan sartutako aldaketek eragindako ondorioen aurka. Dakigun bezala, horrela adierazi zion sailburuak berak abenduaren 28an bidalitako eskutitzean, Alonso ministroari bidalitako eskutitz horretan. Bertan, gainera, exijitzen zion Errege Dekretua indargabe uzteko eta hasiera batean Lurraldearteko Batzordean adostutako testura bueltatzeko.
Baina gaur arte Espainiako Gobernuak eskariari entzungor egiten jarraitu izan duenez, Jaurlaritzak azkenean Epaitegi Gorenaren aurrean errekurtsoa aurkezteko erabakia hartu behar izan du aste honetan bertan. Bide berdinari ekin diote gainera beste hainbat autonomia erkidegok eta zenbait sindikatuk, zein Erizainen Kolegioen Kontseilu Nagusiak.
Beraz, guk bat egiten dugu Osasun Sailaren eta Jaurlaritzaren jarrerarekin gai honen inguruan. Are gehiago, atzo goizean ere izan genuen aukera Osasun eta Kontsumo Batzordean, Euskal Autonomia Erkidegoko erizainen hiru kolegioetako ordezkariak entzuteko, eta haiek ere aitortu zuen Osasun Saila hasieratik egon dela erizainen preskripzioaren alde eta Errege Dekretu honen edukiaren eta nola tramitatu den aurka.
Tamalgarria iruditzen zaigu gertatutakoa. Arazoa edo gatazka sortu da normaltasunez elkarlanean eta modu baketsuan ongi bideratuta zegoen gai batean. Horregatik guztiagatik, eskatu nahi diogu Espainiako Gobernuari Dekretuaren aplikazioa bertan behera uzteko. Bere esku dago hori egitea oraindik ere.
Baina bitartean, Eusko Jaurlaritzak iragarritako helegitea babesten dugu. Izan ere, onartezina da Osasun ministroak egindakoa, Estatuko osasun sistemaren Lurraldearteko Kontseiluak aurrez onartutako eta Estatuko Kontseiluak aldeko irizpena emandako testuaren 3. artikulua aldatzea erabaki zuen bere kabuz. Gainera, onartzeko egun gutxi batzuk falta zirenean, eta osasun zerbitzuetako eragileei ezer jakinarazi gabe, bazekienean gainera gero, hain zuzen ere, eragile horiek izan beharko zirela aplikatu beharko zutenak.
Aldaketa nabarmenena, aipatu den moduan, Dekretuaren 3.2 artikuluak ezartzen du medikuek aldez aurretik eta nahitaezko diagnostiko kontrola egin behar dutela erizaintzako profesionalek, gero botikak agindu ahal izateko. Baldintza berri horrek eragozpenak jartzen dizkio gaur egun medikuntzako eta erizaintzako profesionalek izan duten ohiko lan egiteko moduari.
Izan ere orain arte, erizainek botika jakin batzuk agindu zitzaketen eragozpenik gabe. Adibidea jartzearren eta aurreko txandan Ubera andreak ere aipatu duen moduan gripe txertaketako kanpainetan eta abar.
Horretaz aparte Errege Dekretuak gure Autonomia Erkidegoko Osasun esparruko eskumenak ere inbaditu ditu eta oso larria dena, erizaintzako profesionalei, segurtasun juridikoko arazoak sortu dizkie euren eguneroko lan jardunean.
Ondorioz, ezinbesteko deritzogu erizainei euren ohiko jardunean segurtasuna bermatuko dieten neurriak hartzeari. Zentzu horretan uste dugu Osasun Sailak bere eskura dituen baliabide politiko zein juridiko guztiak bideratu behar dituela Osakidetzako profesional guztiek bermatuta izan dezaten segurtasuna zein defentsa, euren jardunaren ondorioz suertatu daitezkeen, suertatu litezkeen erantzukizunei aurre egiteko.
Izan ere guk nahi duguna da egoera orain arte bezala jarraitzea. Azken finean Osakidetzak gaur arte eman duen kalitatezko zerbitzua ematen jarraitzea.
Y por lo tanto, queremos que se siga prestando un buen servicio, de calidad y con seguridad para las personas usuarias de nuestro servicio de salud, pero también garantizando la seguridad de todas y todos los profesionales de Osakidetza.
Arrazoi horiengatik guztiengatik, uste dugu oso garrantzitsua dela gai honen inguruan ahalik eta indar gehien batzea, ozenago eskatu ahal izateko Espainiako Gobernuari bertan behera uzteko errege dekretu hau lehenbailehen.
Eta horregatik beraz erabaki dugu erdibidekoa adostea EH Bildu taldearekin eta Talde Sozialistarekin, hain zuzen ere bertan jasotako planteamenduekin bat egiten dugulako eta uste dugulako behar beharrezkoa dela ahalik eta indar gehien egitea dekretu hau bertan behera geratu dadin.
Eta besterik gabe, mila esker.